[{"text_idx": "#000000", "text": "Llai o lori\u0308au graeanu ar y ffyrdd?"}, {"text_idx": "#000002", "text": "Ond mae hynny'n costio arian, ac wrth i'r pwrs cyhoeddus dynhau, mae'n rhaid i awdurdodau lleol wneud penderfyniadau anodd."}, {"text_idx": "#000003", "text": "Mae hynny'n cynnwys toriadau i wasanaethau fel graeanu. Yn o\u0302l Cymdeithas Foduro'r RAC, mae bywydau gyrwyr a theithwyr yn cael eu rhoi mewn perygl wrth i gynghorau dorri 'no\u0302l ar lwybrau graeanu."}, {"text_idx": "#000004", "text": "Wrth siarad a\u0302 BBC Cymru fe ddywedodd Ed Evans, peiriannydd gyda'r RAC: \"Mae'n ddigon posib y byddwn ni ddim yn ca'l cymaint (o halen) ag o'r blaen. Fi'n deall bod arian yn 'deit' da'r bobol, ond hefyd ma' nhw'n rhoi bywydau mewn risg, bydden i'n meddwl.\""}, {"text_idx": "#000005", "text": "Fe wnaeth Ed Evans hefyd dynnu sylw at y ffaith mai cymunedau gwledig sy'n colli allan pan fo cynghorau yn torri 'no\u0302l ar lwybrau graeanu."}, {"text_idx": "#000006", "text": "\"Ma' hi'n broblem fawr, yn enwedig yng nghefn gwlad. Ma'r 'hewlydd yn cael eu rhestru fel A, B ac C. Ma nhw'n rhoi halen lawr ar A a B, ond ddim ar C.\""}, {"text_idx": "#000007", "text": "Disgrifiad o\u2019r llun, Mae bywydau gyrwyr mewn peryg, yn o\u0302l Ed Evans o gymdeithas yr RAC"}, {"text_idx": "#000008", "text": "Fe wnaeth BBC Cymru gysylltu a\u0302 phob un o awdurdodau lleol Cymru o ran eu cynlluniau graeanu y gaeaf hwn. O'r 21 a atebodd, Cyngor Sir Ddinbych fydd yn gweld y newid mwyaf."}, {"text_idx": "#000009", "text": "Eleni bydd 27 milltir o heolydd yn cael eu graeanu yn rhan o gynlluniau Sir Ddinbych. Os fyddan nhw'n sicr y bydd hi'n rhewi, yna mae'r cyngor wedi addo clirio'r heolydd, ond os nad ydyn nhw'n siw\u0302r, dim ond ffyrdd sydd wedi eu blaenoriaethu bydd yn cael eu trin."}, {"text_idx": "#000010", "text": "Wrth ymateb i'r sylw'r RAC y gall gyrwyr fod mewn perygl wrth i gynghorau geisio gwneud arbedion, fe ddwedodd y Cynghorydd David Smith - sy'n gyfrifol am briffyrdd - eu bod nhw am sicrhau \"bod y ffyrdd sydd angen halen yn ei gael o, ond os ydy'r tywydd yn mynd yn ddrwg iawn, dan ni'n sicrhau y bydd pob ffordd yn cael halen ac yn cael ei chlirio.\""}, {"text_idx": "#000011", "text": "Ychwanegodd y cynghorydd bod angen i bob cyngor sir arbed arian:"}, {"text_idx": "#000012", "text": "\"Wrth wneud be 'dan ni'n gwneud rw\u0302an, dan ni'n arbed un lori, does dim rhaid iddi fynd allan, a ma hynny'n golygu ein bod ni'n arbed \u00a320,000 y flwyddyn.\""}, {"text_idx": "#000021", "text": "Max Boyce yn 80: 'Un o'r bois'"}, {"text_idx": "#000025", "text": "Lluniau: Gwaith adnewyddu Pont Y Bermo"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]